OpenLLM-France/wikimedia huggingface dataset:
# Einar Galilea

Einar Galilea Azazeta (Gasteiz, Araba, 1994ko maiatzaren 22a) Euskal herritar futbolaria da. Alaves taldean ibilitakoa. Erdiko atzelari edo erdilari defendatzaile gisa aritzen da.

## Ibilbidea

2024ko Ekainaren 30ean eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | Europa League | Europa League | Conference League | Conference League | Superkopa | Superkopa | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G | JP | G |
| Mini Glorias | 3. | 2012/13 | 25 | 0 | - | - | - | - | - | - | | | - | - | 25 | 0 |
| Mini Glorias | 3. | 2013/14 | 33 | 0 | - | - | - | - | - | - | | | - | - | 33 | 0 |
| Mini Glorias | Denera | Denera | 58 | 0 | - | - | - | - | - | - | | | - | - | 58 | 0 |
| Alaves | 2.B | 2012/13 | 1 | 0 | 0 | 0 | - | - | - | - | | | - | - | 1 | 0 |
| Alaves | 2. | 2013/14 | 2 | 0 | 0 | 0 | - | - | - | - | | | - | - | 2 | 0 |
| Alaves | 2. | 2014/15 | 13 | 0 | 4 | 0 | - | - | - | - | | | - | - | 17 | 0 |
| Alaves | 2. | 2015/16 | 6 | 0 | 2 | 0 | - | - | - | - | | | - | - | 8 | 0 |
| Alaves | Denera | Denera | 22 | 0 | 6 | 0 | - | - | - | - | | | - | - | 28 | 0 |
| Mini Glorias | 3. | 2016/17 | 16 | 2 | 1 | 1 | - | - | - | - | | | - | - | 17 | 3 |
| Mini Glorias | 3. | 2017/18 | 13 | 0 | 1 | 0 | - | - | - | - | | | - | - | 14 | 0 |
| Mini Glorias | Denera | Denera | 29 | 2 | 2 | 1 | - | - | - | - | | | - | - | 31 | 3 |
| Rudeš | HNL | 2017/18 | 14 | 1 | - | - | - | - | - | - | | | - | - | 14 | 1 |
| Rudeš | Denera | Denera | 14 | 1 | - | - | - | - | - | - | | | - | - | 14 | 1 |
| Sochaux | L2 | 2018/19 | 3 | 0 | 3 | 0 | - | - | - | - | | | - | - | 6 | 0 |
| Sochaux | Denera | Denera | 3 | 0 | 3 | 0 | - | - | - | - | | | - | - | 6 | 0 |
| Istra | HNL | 2018/19 | 12 | 0 | 2 | 0 | - | - | - | - | | | - | - | 14 | 0 |
| Istra | HNL | 2019/20 | 31 | 0 | 1 | 0 | - | - | - | - | | | - | - | 32 | 0 |
| Istra | HNL | 2020/21 | 25 | 1 | 2 | 0 | - | - | - | - | | | - | - | 27 | 1 |
| Istra | HNL | 2021/22 | 32 | 2 | 1 | 0 | - | - | - | - | - | - | - | - | 33 | 2 |
| Istra | HNL | 2022/23 | 31 | 2 | 2 | 0 | - | - | - | - | - | - | - | - | 33 | 2 |
| Istra | Denera | Denera | 131 | 5 | 8 | 0 | - | - | - | - | - | - | - | - | 139 | 5 |
| Málaga | 1.F | 2023/24 | 27 | 2 | 3 | 0 | - | - | - | - | - | - | - | - | 30 | 2 |
| Málaga | 2. | 2024/25 | - | - | - | - | - | - | - | - | - | - | - | - | - | - |
| Málaga | Denera | Denera | 27 | 2 | 3 | 0 | - | - | - | - | - | - | - | - | 30 | 2 |
| Ibilbide osoan | Ibilbide osoan | Ibilbide osoan | 284 | 10 | 22 | 1 | - | - | - | - | - | - | - | - | 306 | 11 |

## Kanpo estekak

* Datuak: Q16934993
* Multimedia: Einar Galilea / Q16934993
# Eimeldingen

Eimeldingen Alemaniako udalerria da. Baden-Württemberg estatuan kokatuta dago, [[Lörrach (barrutia)|Lörrach]] barrutian. 2014an 2.424 biztanle zituen 3,55 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q61639
* Multimedia: Eimeldingen / Q61639
# Elgg

Elgg Suitzako udalerria da. Zürich kantonamenduan dago, Winterthur barrutia barrutian. 2014an 4,903 biztanle zituen 15,59 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q67137
* Multimedia: Elgg / Q67137
Aadorf Elsau Wiesendangen
# Elgeta Auzolanian

Elgeta Auzolanian Espainiako Alderdien Legea onartu ondoren Elgetan sorturiko plataforma ezkertiar eta abertzalearen izena da. 2003an sortu zen Udal Hauteskundeetan aurkezteko, baina Espainiako Audientzia Nazionalak legez kanpo utzi eta partehartzea debekatu zion, Batasunaren ondorengoa zela argudiatuz.
Plataformak zenbat boto lortu zituen jakitea ezinezkoa da, baliogabetu zirelako. Dena den, baliogabeko botoak zenbatuta gutxi gora-beherako kalkulua egin liteke; horrela, 2003ko hauteskundeetan 129 izan ziren boto nuluak, emandako botoen %18,64.

## Ikus, gainera

* Espainiako Alderdien Legea

## Kanpo estekak

* Datuak: Q12256705
# Elgezabal

Elgezabal edo San Antonio Elgezabal Zornotzako auzoa da.

## Kanpo estekak

* Datuak: Q12256709
# Elgetako mendatea

Elgetako mendatea Gipuzkoako hego-mendebaldean dago eta Elgeta eta Elorrio (Bizkaia) udalerriak lotzen ditu.

## Ikus, gainera

* Euskal Herriko mendateak

## Kanpo estekak

* Datuak: Q12256706
# Elgetako udal pilotalekua

Elgetako Udal pilotalekua Elgetako pilotalekua da. 1966ko apirilaren 26an inauguratu zutenetik hainbat pilota-partidu nagusi jokatu dituzte bertan, final asko tartean.
Eraikin honetan kontzertuak eta beste ekitaldiak ere ospatu dituzte

## Kanpo estekak

* Datuak: Q12256710
# Elgin (Arizona)

Elgin Ameriketako Estatu Batuetako erroldak esleitutako leku bat da. Santa Cruz konderrian kokatuta dago, Arizona estatuan. 162 biztanle ditu, 15,408663 kilometro koadroko azaleran banatuta.

## Ikus, gainera

* Santa Cruz konderria

## Kanpo estekak

* Datuak: Q511865
* Multimedia: Elgin, Arizona / Q511865
# Euskal Emazteak Beren Askatasunaren Alde

Euskal Emazteak Beren Askatasunaren Alde (EEBAA) mugimendu feminista bat izan zen, 1970eko hamarkadan Ipar Euskal Herrian sortua.
Mugimenduaren aurrekaria izan zen 1968ko Maiatzaren ondorengo giro politikoa, bereziki Baiona inguruan, non 1972tik lauzpabost emakume talde aritu ziren. Horietako batzuek 1974 aldera osatu zuten Euskal Emazteak Beren Askatasunaren Alde, haien artean talde politikoetan militatzen zuten zenbait emakumezko zirela, batez ere Euskal Gogoan.
Zapalkuntza hirukoitzaren kontzeptua proposatu zuten taldeko kideek: sexu, klase eta nazio zapalkuntza. Egituratze formala 1976. urtearen inguruan izan zen.

## Erreferentziak

* ↑ Epele, Edurne.. ««Oso bizia izan da mugimendu feminista, beti emakumeak nola erakarri birpentsatzen»» GAUR8 (Noiz kontsultatua: 2019-10-16).
* ↑ «Emakumea Euskal Herrian - A TALDEA» sites.google.com (Noiz kontsultatua: 2019-10-16).

## Kanpo estekak

* Datuak: Q85965916
# Euskal Encodings

Sarean euskarazko film eta telesailen biltegirik handiena da Euskal Encodings. 2003tik auzolanean ari den irabazteko asmorik gabeko komunitate irekia da, foro moduan antolaturik. Euskarazko film eta telesailak bildu zein erdarazkoak euskaratzen ditu. 1.500 film baino gehiago daude ikusgai webgunean, mota askotako lan askoren artean. Denak euskaraz eta dohainik.

## Historia

2003an, Dragoi Bola-ko atalak denen eskura jartzeko asmoarekin sortu zen, gerora marrazki bizidun gehiago batzen joan ziren, ondoren filmak... 18 urteren ostean, euskarazko ikus-entzunezkoen biltegirik handiena bilakatu da.
Azkenetako urteetan, teknologia eta baliabide berrikuntzak direla eta, beste helburu batzuetara iristen saiatzen ari dira, hala nola, bideo edukiak online eskuragai jartzen saiatzen, edota azpititulatutako film eta telesail gehiago izaten, behar eta gustu berrietara moldatzearren.

## 2021eko Argia saria

2021eko otsailaren 4an internet arloko Argia saria eskuratu zuten, covid pandemiak eragindako sari banaketa berezi batean.

## Erreferentziak

* ↑ Berria. «Euskal Encodings proiektuari eman diote Interneteko Argia saria» Berria (Noiz kontsultatua: 2021-02-04).
* ↑ «Nor gara gu?» Euskal Encodings (Noiz kontsultatua: 2021-02-04).
* ↑ «Euskal Encodings proiektuarentzat da Interneteko Argia Saria» Argia (Noiz kontsultatua: 2021-02-04).

## Ikus, gainera

* Pantailak Euskaraz
* Zernonikusi.eus

## Kanpo estekak

* Datuak: Q109331559
# Euskal Diasporaren Eguna

Euskal Diasporaren Eguna Euskal Herritik kanpo diren Euskal Gizataldeen Aholku Batzordeak (diasporari buruzko gaietan aholkua ematen duena) irailaren 8a aukeratu zuen Euskal Diasporaren Eguna ospatzeko. Egun hori ospatzeko proposamena aurretik Gasteizen, 2015ean egin zen, Euskal Gizataldeen VI. Mundu Kongresuan. Beraz, irailaren 8an egiten diren ekitaldien bitartez euskal diaspora ikustarazten da eta balioan jartzen da.
Ekimena 2018tik urtero ospatu da Euskal Herrian zein beste herrialdetan. Ipar Euskal Herrian lehen aldiz 2022an ospatu zen.

## Helburuak

Egun honek bi helburu nagusi ditu: kanpoan bizi diren euskaldunak batzen dituen errealitate kulturala aitortzea eta euskal emigrazioak izan duen garrantzia ezagutaraztea.

## Erreferentziak

* ↑ https://www.euskadi.eus/euskal-diasporaren-eguna/web01-s1leheki/eu/
* ↑ https://www.kazeta.eus/eu/info_kz/20220901/euskal-diasporaren-nazioarteko-eguna-lehen-aldiz-ipar-euskal-herrian

## Ikus, gainera

* Euskal Diaspora

## Kanpo estekak

* Egunaren ideia zabaltzeko Eusko Jaurlaritzak egin duen bideoa.
* Maialen Goirizelaia Altunaren iritzi-artikulua Berrian, 2018ko abuztuak 31n.
* Datuak: Q122368114
# Euskal Errijetako olgeeta ta dantzeen neurrizko gatz-ozpinduba

Euskal Errijetako olgeeta ta dantzeen neurrizko gatz-ozpinduba 1816an plazaratutako Bartolome Madariaga, frai Bartolome Santa Teresarena, idazlearen liburua da. Bere lanik ezagunena da zalantzarik gabe. Bertan, euskal dantzen gaineko balorazioa egin zuen, sarritan bekaturako aukera bihurtzen direla esanez. Juan Antonio Mogel eta Pedro Antonio Añibarrorekin batera, Madariagak, XIX. mendearen hasieran, literatur euskalkiaren mailara igo zuen bizkaiera. Liburu honetan egileak euskal dantzen eta, orokorrean, festen inguruan zuen iritzia plazaratzen saiatu zen liburuxka honekin.

## Izenburua

Izenburua nahiko hermetikoa gertatu da, batez ere "neurrizko gatz-ozpinduba" hitzak, hau da, "gatza eta ozpina".

## Egitura

Jatorrizko testuak sarrera bat eta bost kapitulu ditu:
* I.: "Olegetiaren gainean".
* II: "Jaungoikua opendidu bagarik, zelan olgau leitekian olgeetiaren beraren parteti" eta "Jaungoikua opendidu bagarik, zelan olgau leitekian denporiaren parteti".
* III: "Plazeetan gizon ta emakume naaste egiten dirian dantzaak, abemarijetan tanbolina isilduta amaituten dirianak, Euskal-errijetan usetan dirian moduban, pekatu mortaleko okasinoe urrekuak dira".
* IV.: "Erromedijen, bigiren ta saraubeen gainian".
* V.: "Dantzeen paboreko errazoiak ta erantzunak".

## Edukia

Liburuak oso ikuspegi kritikoa erakusten du. Bartolomek bekatua ikusten zuen dantzetan eta jaietan. Eta bekatua ez zenean, hau da, moralaren ikuspuntutik arazorik ez zegoenean ere, bekatua egiteko aukerak zabaltzen zituen. Ondorioz, arriskua zela eta, guztiak ziren arbuiagarriak haren ustez. Izan ere, iritzia hau argumentatzeko argi eta garbi dantzetan eta jaietan zer gertatzen zen azaldu behar zuen; hori da, egungo ikuspuntutik, liburuaren balio nagusietariko bat: modu gordinez dantzetan gertatzen ziren gauzak azaltzen ditu, errealismo beteriko deskribapenekin.

## Bibliografia

* Patxi Altuna (1987): Bartolomé de Santa Teresa; Euskal errijetako olgueeta ta dantzen neurriz gatz-ozpinduba. Edizio kritikoa. Deustuko Unibertsitatea.
* Julen Urkiza eta Luis Baraiazarra (2000): Idazlan guztiak, Frai Bartolome Santa Teresa. Euskaltzaindia / Bizkaiko Foru Aldundia, 2000.

## Erreferentziak

* ↑ http://aunamendi.eusko-ikaskuntza.eus/eu/euskal-errijetako-olgeeta-ta-dantzeen-neurrizko-gatz-ozpinduba-1816-bartolome-madariaga/ar-154259/

## Kanpo estekak

* Testu osoa Klasikoen Gordailua webgunean, Euskaltaindiaren testuan oinarrituta.
* Datuak: Q65216234
# Euskal Errugbi Liga

    Artikulu hau Euskal Herriko txapelketari buruzkoa da; Gizonezkoen Euskal Errugbi Txapelketa gaitzat duena beste hau da: «Euskal Errugbi Lehen Maila»
Euskal Errugbi Liga edo Euro Basque Rugby Challenge Euskal Herrian jokatutako errugbi txapelketa izan zen. 2019an izan zuen aurreneko ekitaldia eta gizonezkoen zazpi taldek hartu zuten parte.. Aviron Bayonnais izan zen aurreneko txapelduna
Etorkizunean emakumezkoen txapelketa egiteko asmoa zegoen, bai eta gizonezkoen bigarren maila bat ere.

## Egitura

Zazpi taldek eman zuten izena, hiru lapurtarrek, hiru gipuzkoarrek eta bizkaitar bakarrak. Bi multzo antolatu ziren ligaxkak osatzeko, bata hiru taldetakoa eta bestea laukoa. Talde bakoitzak bi partida jokatu zituen eta multzo bakoitzeko txapeldunek azken finala jokatu zuten.

## Taldeak

* Anglet Olympique
* Aviron Bayonnais
* Bera Bera Rugby Taldea
* Biarritz Olympique
* Getxo Rugby Taldea
* Hernani Rugby Elkartea
* Ordizia Rugby Elkartea

## Ekitaldiak
### 2019ko Liga

Ligatako partidak abuztuaren 17, 24 eta 31n jokatu behar ziren eta finala irailaren 7an izango zen Ordizian, baina Biarritzen izan zen 2019ko G7aren gailurrak sorturiko arazoen ondorioz bigarren jardunaldia ezin izan zen jokatu eta antolakuntzak aldaketak egin behar izan zituen. Irailaren 7an Ordizian bi partida jokatu ziren, Aviron-Biarritz eta Ordizia-Angelu, eta ligan izandako partida bien emaitzen baturaz erabaki zen txapelduna.
Bi partida irabazita Aviron Bayonnais izan zen txapelduna.
* Ligaxkako Emaitzak:
| Etxekoa | Emaitza | Kanpokoa |
| Hernani Rugby | 19-33 | Aviron Bayonnais |
| Biarritz Olympique | 31-21 | Ordizia Rugby |
| Anglet Olympique | 52-07 | Bera Bera Rugby |
| Getxo Rugby | 24-43 | Hernani Rugby |
* Azken partidak:
| Etxekoa | Emaitza | Kanpokoa |
| Aviron Bayonnais | 17-10 | Biarritz Olympique |
| Ordizia Rugby | 50-07 | Anglet Olympique |
* Txapelduna
* Txapelduna
* Aviron Bayonnais
* Sailkapena:
| Taldea | Puntuak | Irabazi | Berdindu | Galdu | Puntuak alde | Puntuak aurka | Dif. |
| Aviron Bayonnais | 9 | 2 | 0 | 0 | 50 | 29 | +21 |
| Biarritz Olympique | 6 | 1 | 0 | 1 | 41 | 38 | +3 |
| Anglet Olympique | 5 | 1 | 0 | 1 | 59 | 57 | +2 |
| Ordizia Rugby | 5¹ | 1 | 0 | 1 | 71 | 38 | +33 |
| Hernani Rugby | | 1 | 0 | 1 | 62 | 57 | +5 |
| Getxo Rugby | | 0 | 0 | 1 | 24 | 43 | -19 |
| Bera Bera Rugby | | 0 | 0 | 1 | 7 | 52 | -45 |
* ¹ Lehen jardunaldian jasotako txartel gorri batengatik laugarren postura jaitsi zen.

## Erreferentzia

* ↑ AKITANIA BERRIA – EUSKADI – NAFARROA (EBRC) EUROREGION TXAPELKETAREN AURKEZPENA. (Noiz kontsultatua: 2019-08-10).
* ↑ Euro Basque Rugby Challenge 2019 | EHK. (Noiz kontsultatua: 2019-08-10).
* ↑ Berria. «EUSKAL ERRUGBI LIGA» Berria (Noiz kontsultatua: 2019-08-10).
* 1 2 «Baionako Aviron taldeak irabazi du Euskal Errugbi Liga» Goierriko Hitza 2019-09-07 (Noiz kontsultatua: 2019-09-08).

## Kanpo estekak

* Txapelketaren webgune ofiziala
* Datuak: Q25475507
* Multimedia: Euro Basque Rugby Challenge / Q25475507
# Euskal Encounter 14

Euskal Encounter 14 2006ko uztailaren 22tik 25era Barakaldoko (Bizkaia) BEC eraikinean ospatutako Euskal Encounter topaldiaren 14. edizioa da. Bertan 3.584 ordenagailurentzako lekua eskaintzeaz gain, 5.500 bisitari izan zituen. Edizio honen ezaugarri nagusiak:
* 3.500 ordenagailu baino gehiago sarean konektatuta.
* 5.700 partehartzailetik gora.
* 2 Gb/s-ko Interneterako konexioa.
* Bilbao Exhibition Centreko 35.000 metro karratu baino gehiagoko azalera.
* 50.000 eurotik gora saritan.
* 4 egun etengabean.

## Lehiaketak
### Eszena

* Fast lehiaketak
* Demoak
* 64KB introak
* 4KB introak
* Wild
* 3D animazioa
* 3D grafikoa
* 2D grafikoa
* High Quality Music
* Multikanala

### Software librea

* Real Time Battle
* Hack it

## Kanpo estekak

* Datuak: Q12257456
# Euskal Duatloia

Euskal Duatloi Saria herri kirol proba konbinatua da, hiru ariketaz osatzen dena, bi aizkora saio eta korrika saio bat. 2022an izan zuen aurreneko ekitaldia.

## Lanak
### Kanporaketan

* 45 ontzako etzandako bi enbor ebaki
* 2 kilometro korrika egin
* 45 ontzako zutikako bi enbor ebaki

### Finalean

* 45 ontzako etzandako lau enbor ebaki
* 4 kilometro korrika egin
* 45 ontzako zutikako lau enbor ebaki

## Historia

2022ko urtarrilaren 6an jokatu zen lehenengo ekitaldia. 9 kirolarik hartu zuten parte eta Ugaitz Mugertza izan zen txapelduna.
2023an, aldiz, arrakasta handiagoa eduki zuen txapelketak. 21 kirolarik parte-hartu zuten sailkapen-saioan, eta handik sei kirolarik eman zuten finalerako urratsa. Eneko Saralegi izan zen irabazlea.
2024an Ugaitz Mugertza izan zen berriz txapelduna, baina ez zuen lortu 2023an ezarritako errekorra hobetzerik.

## Palmaresa

| Urtea | Txapelduna | Bigarrena | Hirugarrena | Irabazlearen denbora |
| 2022 | Ugaitz Mugertza | Arkaitz Jauregi | Eneko Saralegi | 32:31 |
| 2023 | Eneko Saralegi | Ibai Soroa | Suharri Rodriguez | 30:35 |
| 2024 | Ugaitz Mugertza | Oier Kañamares | Arkaitz Jauregi | 31:56 |

## Erreferentziak

* ↑ «I. Euskal Duatloia jokatuko dute ostegunean herriko zezen plazan - Azpeitia» uztarria.eus (Noiz kontsultatua: 2022-01-05).
* ↑ «Ugaitz Mugertzak irabazi du I. Euskal Duatloia - Azpeitia» uztarria.eus (Noiz kontsultatua: 2022-01-06).
* ↑ «Eneko Saralegik irabazi du II. Euskal Duatloia - Azpeitia» Urolakosta.eus (Noiz kontsultatua: 2024-04-21).

## Kanpo estekak

* Datuak: Q110426962
# Figueroa (Abegondo)

San Miguel de Figueroa, Espainiako Galizia autonomia erkidegoko Abegondo udalerrian dagoen parrokia bat da, Coruña probintzian. 2018an 205 biztanle zituen.
* Datuak: Q11010665
* Multimedia: Figueroa, Abegondo / Q11010665
# Figueira (Paraná)

Figueira Brasilgo udalerri bat da, Paraná estatuan kokatua. 8.062 biztanle ditu 129,769 km²ko eremuan.

## Ikus, gainera

* Paraná

## Kanpo estekak

* Datuak: Q2029914
* Multimedia: Figueira (Paraná) / Q2029914
# Figueira de Castelo Rodrigo

Figueira de Castelo Rodrigo Portugalgo udalerri bat da, Guarda barrutian dagoena, Beira Alta probintzian, Erdialdeko eskualdean (Beiras eskualdea) eta Beiras eta Serra da Estrela azpieskualdean.
Udalerriak 508,58 km²-ko azalera du eta 5.150 biztanle (2021). 10 freguesiatan banatua dago. Udalerriak udalerri hauekin egiten du muga: iparraldera, Freixo de Espada à Cinta, ekialdera, Espainia, hegoaldera Almeida, hego-mendebaldera eta mendebaldera Pinhel eta ipar-mandebalderar Vila Nova de Foz Côa.
Bere lurraldeko punturik gorenak Castelo Rodrigo eta Serra da Marofa herrixka historikoa dira. 1956ko uztailean mendikatearen gainaldean (Serra da Estela) Kristo Erregearen estatu eraiki zen.
Udalerriak 1209an jaso zuen forua, eta 1836ra arte bere egoitza nagusia Castelo Rodrigo freguesian zegoen.

## Biztanleria

* Figueira de Castelo Rodrigo
* Portugalgo Estatistika Institutua.

## Freguesiak

Figueira de Castelo Rodrigo udalerria 10 freguesiatan banatzen da:
* Algodres, Vale de Afonsinho e Vilar de Amargo
* Almofala e Escarigo
* Castelo Rodrigo
* Cinco Vilas e Reigada
* Colmeal e Vilar Torpim
* Escalhão
* Figueira de Castelo Rodrigo
* Freixeda do Torrão, Quintã de Pêro Martins e Penha de Águia
* Mata de Lobos
* Vermiosa

#### Atxikitako herriak

* Barca d'Alva (Escalhão)
* Bizarril (Colmeal)
* Luzelos (Colmeal)
* Milheiro (Colmeal)
* Nave Redonda (Castelo Rodrigo)

## Erreferentziak

* ↑ Instituto Geográfico Português. (2013). «Áreas das freguesias, municípios e distritos/ilhas da CAOP 2013» Carta Administrativa Oficial de Portugal (CAOP), versão 2013 (Direção-Geral do Território).
* ↑ INE. (2012). «Quadros de apuramento por freguesia» Censos 2011 (resultados definitivos) (Instituto Nacional de Estatística).
* ↑ Instituto Nacional de Estatística (Recenseamentos Gerais da População) - https://www.ine.pt/xportal/xmain?xpid=INE&xpgid=ine_publicacoes

## Kanpo estekak

* Datuak: Q644782
* Multimedia: Figueira de Castelo Rodrigo / Q644782
# Figueres

Figueres Kataluniako barrualdeko udalerria da. Alt Empordà eskualdeko hiriburua eta udalerri nagusia da eta Gironako probintzian kokatuta dago. Herrigunez gain, Palol eta Vilatenim herriek osatzen dute udalerria.
2009ko urtarrilaren 1eko erroldaren arabera 43.330 biztanle zituen, 2017an ia 46.000. 19.31 km²-ko azalera du.

## Kokapena

Figueras Kataluniako ipar ekialdeko muturrean kokatuta dago. Espainia eta Frantziaren arteko mugatik hurbil dauden hirien artean garrantzitsuena da, eta baita komunikazio lotune nabarmena, Espainiatik sartzen eta irteten diren bidaiarien eta turisten sarrera atea eta derrigorrezko geldialdi gune bihurtzen duena.
Bere kokapenak oso komunikazio lotune iristagarria bihurtzen du. Bidaiaria zuzenki errepidez, trenbide konbentsionalez eta abiadura handiko trenez heldu daiteke. Errepidez, AP-7 autobidearen bidez heltzen da, baita N-2 eta N-260 errepide nazionaletatik. Trenari dagokionez, geltokia hiriaren erdialdean dago kokatuta, eta bertan daukate geltokia Cerbère-Bartzelona lineako tren guztiak. Gainera Figueras-Vilafant geltoki berriak konexioa dauka Parisekin eta bitarteko hirie frantsesekin eguneko bi trenen bitartez (TGV), eta Madrilekin AVEren Madril-Zaragoza-Bartzelona-Frantziar muga linearen bitartez.
Horrez gain, tren konbentzionalaren geltokiaren aurrean autobusen geltokia dago, linea internazionalen geldialdi puntua dena, bai eta sarrera eta irteera puntua katalan eta komarkal linietarako.

## Demografia

Biztanleriaren bilakaera :
| 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2001 | 2009 | 2017 |
| 11.084 | 11.778 | 12.538 | 14.106 | 15.404 | 15.396 | 16.648 | 22.052 | 30.412 | 34.573 | 33.064 | 43.330 | 45.961 |

## Leku interesgarriak

Hiriko lau leku hauek nazio interesdun ondaretzat hartu ditu Generalitatek:
* Dalí antzoki-museoa
* Sant Pere eliza.
* Sant_Ferran gaztelua.
* Vilatenimeko eliza gotortua.

## Biografiak

* Abdó Terradas (1812-1856), politikaria eta idazlea.
* Salvador Dalí (1904-1989), margolaria.
* Kiko Veneno (1952-), abeslaria.
* Mónica Naranjo (1974-), abeslaria
* Maverick Viñales (1995-), motoziklista.

## Alkateak

* Josep Maria Ametlla Peris (PSC): 1979.
* Miquel Esteba Caireta (CIU): 1979-1980.
* Eduard Puig Vayreda (CIU): 1981-1983.
* Marià Lorca Bard (CIU): 1983-1995.
* Joan Armangué Ribas (PSC): 1995-2007.
* Santiago Vila Vicente (CIU): 2007-2013.
* Marta Felip Torres (CIU): 2013-2018.
* Jordi Masquef i Creus (CDC): 2018-2019.
* Agnès Lladó Saus (ERC): 2019-

## Irudi galeria

* Museu Dalí.
* Castell de Sant Ferran.

## Ikus, gainera

* Gironako udalerrien zerrenda

## Kanpo estekak

* (Katalanez)Figueres hiriko webgune ofiziala
* Datuak: Q6839
* Multimedia: Figueres / Q6839
# Figols jauregia

Figols jauregia gaur egun Hotel Artaza bezala ezagutzen dugun eraikina da. Jauregi hau XX. mendearen hasieran eraiki zuen J.M. Smith arkitektoak, eta 2001 urtetik Monumentu Historiko Artistiko gisa zerrendatuta dago.

## Eraikina

Getxo udalerriko Neguri auzoko Makaletako etorbidean kokatuta dago, konkretuki 12 zenbakian. Bere oinplanoa "H" etzan itxurakoa da; berau estaltzen isurki anizkuneko estalkia dugu, txapitulekin, harburu tailatuen gainean. Altxaerari dagokionez, beheko solairuan, pisu bat, ganbara eta txapitulaz osatzen da. Aparailua harlandu bikainezkoa da, erdiko gorputzeko pisua izan ezik, zeina espinelean antolatutako adreiluz egindakoa baita. Sarrerako fatxada hiru gorputzez osatuta dago; hauetatik erdikoa, sakonduta agertzen da. Ataripe handi bat du bere beheko oinean, eskartzanotako arkupeekin eta koloma rumendunekin; ataripe honen gainean tamaina bereko terraza bat dago. Alboko gorputzek lau isurkiko estalki independenteak dituzten dorreen antza dute eta hauetan bao dinteldunak irekitzen dira. Atzealdeko fatxadak, ikusterakoan nagusia dela ematen duenak, alboko gorputz aurreratuak ere ditu. Itxura eta tamaina askotako baoen 5 ardatz agertzen dira; aipatzekoa da sarrerako ataripe poligonala, erdi-puntuko arkuan, eta bere gainean ezkutu koroduna erakusten du.

## Erreferentziak

* ↑ https://web.archive.org/web/20190917074904/http://www.hotelartaza.com/es/about-us/
* ↑ http://www.euskadi.eus/web01-apintegr/eu/y47aIntegraWar/IBConsultaController/fichaConsultaSinMigas/29738?locale=eu

## Kanpo estekak

* Datuak: Q65559885
# Figueirão

Figueirão Brasilgo udalerri bat da, Mato Grosso do Sul estatuan kokatua. 3.539 biztanle ditu 4.882,873 km²ko eremuan.

## Ikus, gainera

* Mato Grosso do Sul

## Kanpo estekak

* Datuak: Q2289863
* Multimedia: Figueirão / Q2289863
# Figueirópolis

Figueirópolis Brasilgo udalerri bat da, Tocantins estatuan kokatua. 5.211 biztanle ditu 1.930,072 km²ko eremuan.

## Ikus, gainera

* Tocantins

## Kanpo estekak

* Datuak: Q1801233
* Multimedia: Figueirópolis / Q1801233
# Figueirópolis d'Oeste

Figueirópolis d'Oeste Brasilgo udalerri bat da, Mato Grosso estatuan kokatua. 3.187 biztanle ditu 899,246 km²ko eremuan.

## Ikus, gainera

* Mato Grosso

## Kanpo estekak

* Datuak: Q2013037
* Multimedia: Figueirópolis d'Oeste / Q2013037